Module
Efnisyfirlit
Atriðaskrá 🔎︎

# Eiginleikar LibreOffice Draw

Þú getur notað LibreOffice Draw til að gera jafnt einfaldar sem flóknari teikningar og flutt þær út eða vistað á mörgum algengum myndsniðum. Þú getur einnig sett töflur, gröf, formúlur og annað sem búið er til í öðrum LibreOffice forritum inn í teikningarnar þínar.

## Vektor teikningar

LibreOffice Draw býr til línuteikningar með línum og kúrvum sem skilgreindar eru með stærðfræðilega reiknuðum vigrum. Vigrar lýsa línum, sporbaugum og marghyrningum samkvæmt rúmfræðilegum skilgreiningum.

## Búa til þrívíddarhluti

Þú getur búið til einfalda þrívíddarhluti á borð við kassa, kúlur og hólka í LibreOffice Draw, það er meira að segja hægt að stjórna úr hvaða átt ljósgjafinn lýsir.

## Hnitanet og stoðlínur

Hnitanet og stoðlínur gefa sjónrænar vísbendingar til hjálpar við að raða hlutum upp í teikningum. Hægt er að láta hluti límast við hnitanet, stoðlínur eða brúnir á öðrum hlutum.

## Tengja hluti til að sýna vensl

Þú getur tengt saman hluti í LibreOffice Draw með sérstökum "tengilínum" til að sýna samhengi eða vensl hlutanna. Tengilínur festast við svokallaða festipunkta á teiknuðum hlutum og haldast þær tengdar þótt hlutirnir séu færðir til. Tengilínur eru mikið notaðar við gerð flæðirita, skipurita og tæknilegra skýringamynda.

## Birting málsetninga

Tæknilegar teikningar og skýringamyndir sýna oft mál á hlutum í teikningunni. Hægt er að nota málsetningalínur í LibreOffice Draw, til að reikna og birta málsetningar.

## Myndasafn

Myndasafnið geymir myndir, myndskeið, hljóð og aðra hluti sem þú getur sett inn í teikningarnar þínar, en einnig í önnur LibreOffice forrit.

## Myndskráasnið

LibreOffice Draw getur flutt út í mörg algeng myndskráasnið, svo sem BMP, GIF, JPG, og PNG.